前腔
作者：柯丹邱《荆钗记》
朝代：元

paragraphs: ［净］四圣旨弥纶，道阴阳，说鬼冲。
［外］易主卜筮者，说可信么？［净］圣人作易，神以知来，知以藏往，是故知幽明之故。
知来藏往昭无朕。
人根杳冥，月窟浑论。
［外］何为天根，何为月窟？［净］尧夫云："乾遇巽时观月窟，地逢雷处见天根。
"［外］夏商之时，易有何名？［净］夏易首艮，是曰连山；商易首坤，是曰归藏。
皆无足传者。
连山云断归藏隐。
［外］此子年齿虽逾，学识颇到。
［净］不敢。
我学生八八六十四卦，三百八十四爻，无不精晓。
［外笑］可知你日亲笔砚？［净］惶恐。
且休颦，书编三绝，观国利王宾。